ህወሓት ዝብል ሽምን ዝተኸፍለ መስዋእትነትን ኣብ ህዝቢ ትግራይ ዓብይ ሶሻል ካፒታል እዩ። ዝበዝሕ ህዝ'ውን ካብዚ ምውፃእ እናፀገመሉ እዩ። ስለዚ ብበዝሒ ሓድሽ ሓይሊ ኣትዩ ካብቶም ነባር ኣመራርሐ'ውን ኩነታት ሪኦም ገሊኦም ምልስ ኢሎም ምርኣይ እንተኽኢሎም፤ ንህዝቢ ብዝጠቅም ርፎርም ንግበሮ እንተኢሎም ክቕፅል ይኽእል እዩ። በታ ዝፀንሐት ጥራሕ ንቐፅል እንተኢሎም ክስበር እዩ ምበር ኣይፀንሕን። መብዛሕቲኡ ትግራዋይ እንተሓቲትካዮ ህወሓት ዝብል ስም ክቕፅል ይደልዮ እዩ። በቲ ዘሎ አካያይዳ ግን ሕጉስ ኣይኮንን። ኣይኮነንዶ ኣነስ ካልኦት ሰባት ውን ህወሓት ይቕፅልዶ ኣይቅፅልን ኢልካ እንተሓቲትካዮም፥ ተስፋ ዝቖረፀ እዩ ዝበዝሕ። ኣብቲ ውድብ ብዙሓት አባላት ኣለዉ፤ ብቕንዕና ውን ክቃለሱ ዝደልዩ ብዙሓት ኣለዉ።እቶ ፀረ ለውጢ እናበርትዑዎም እዩ ፀገም ዝፍጠር ዘሎ። ስለዚ እዚ ናይ ለውጢ ኣተሓሳስባ ዝሓዘ በርቲዑ ካብ ደገ ዘሎ ሓይሊ ሐቒፉ ምኻድ እንተኽኢሉ ሓድሽ ነገር እዩ። እዚ ሓድሽ ሓይሊ ህወሓት እንተተባሂሉ ፀገም የብለይን። 'ንስካ እንታይ ኢኻ ትመርፅ?'
